**ACTA DE LA REUNIÓ DE LA COMISSIÓ DE TREBALL DEL EIX 3.-**

**ORGANITZACIÓ D’UN MECANISME INTEGRAT DE RECONEIXEMENT I ACREDITACIÓ DE COMPETÈNCIES PROFESSIONALS.**

**Dia:** Divendres, 16 de desembre de 2016

**Hora:** 10:00 h a 11:00 h

**Lloc:** IMET (Sala Consell Rector)

**Coordinació (proposta):** Gerard Felip Carné (CIFO-SOC)

***ORDRE DEL DIA*:**

1.- Aprovació, si s’escau, de l’acta de la reunió anterior

2.- Confirmació dels subsectors econòmics on es considera prioritari impulsar processos d’acreditació de competències

3.- Presentar i valorar la documentació que ha de ser aportada pel SOC i pel SEPE, tal i com es va acordar a la reunió anterior..

4.- Definir noves propostes de treball, tenint present la documentació aportada a la reunió.

5.- Valorar, a partir del llistat de membres del CMFPOT, quins agents són més necessaris o rellevants per treballar l’objectiu “A” i han de ser cridats a la participació.

***Documentació adjunta:*** Resolució ENS/968/2015, de 23 d’abril, per la qual s’aproven les bases que regeixen la convocatòria del procediment d’avaluació i acreditació de les competències professionals adquirides a través de l’experiència laboral o de vies no formals de formació per a l’any 2015.

***ASSISTENTS:***

|  |  |  |  |
| --- | --- | --- | --- |
| **ENTITATS** | **titular / suplent** | **MEMBRES** | **21112016** |
| Ajuntament de Tarragona Representant grup municipal C's | **titular** | Sra. Misericordia Meury Scavini | NO |
| Ajuntament de Tarragona Representant grup municipal ERC-MES-MDC | **titular** | Sra. Neus Roig Saiz | NO |
| Ajuntament de Tarragona Representant grup municipal CUP | **titular** | Sr. Eduard Laguens Velasco | NO |
| Representant serveis municipals (ocupació) | **titular** | Sr. Aurora de la Torre Trillo-Figueroa | EXCUSA |
| **suplent** | Natàlia Calle Allué | SÍ |
| Serveis Territorials d'Ensenyament a Tarragona | suplent | Sr. Josep M. Soler i Segura | NO |
| Generalitat-Departament de Treball, Afer Socials i Famílies | **titular** | Sr. Francesc Tarragona Baró | NO |
| suplent | Sra. Pilar Alier Cortés | NO |
| Servicio Público de Empleo Estatal | **titular** | Sr. Francisco Javier Calejero López  | SÍ |
| suplent | Sra. Rosa López Pérez  | EXCUSA |
| Unió General de Treballadors (UGT) | **titular** | Sr. Albert Tierraseca Hernández  | NO |
| suplent | Sra. Helene Arcelin Zabal  | NO |
| Comissió Obrera Nacional de Catalunya (CCOO) | **titular** | Sr. Jordi Aymamí Bofarull  | NO |
| suplent | Sr. Jaume Pros Perelló | NO |
| CIFO-SOC – Centre d’Innovació i Formació Ocupacional. | **titular** | Sr. Gerard-Felip Carné i Tuset | SÍ |
| CE Frada | **titular** | Sr. Aleix Asnà Villardosa | EXCUSA |
| suplent | Sr. Ángel Herrador Martínez  | Sí |
| Escola Joan XXIII | **titular** | Sr. Joan Llatse López  | NO |
| suplent | Sra. José Luís Espallargas Castro | NO |
| Universitat Rovira i Virgili  | **titular** | Sr. Jordi Tous Pallarès | NO |
| suplent | Sr. Àngel Pio González Soto | NO |
| Escola Oficial d'Idiomes de Tarragona | titular | Sr. Sidney Martín Mota  | SÍ |
| TÈCNICS MUNICIPALS |   | Nuria Boronat (joventut) | EXCUSA |
|  |  | Juan Manuel Paton (ocupació) | SÍ |
|  |  | Rosa Nevado (ensenyament) | EXCUSA |

**ACORDS:**

1. **Aprovació, si s’escau, de l’acta de la reunió anterior.**

S’acorda aprovar l’acta de la reunió anterior, amb deus esmenes aportades per la Sra. Natàlia Calle Allué. La primera es refereix a l’acord número 4. Allà on posa *“es constata que la tasca orientadora desenvolupada pels diversos agents implicats (Centres de Formació Professional, Oficines del SOC, agències de col·locació, etc) s’activa de manera puntual, en el moment que es convoquen les campanyes per a l’acreditació”* ha de posar:

*“Els processos d’acreditació de competències per part dels diversos agents implicats (Centres de Formació Professional, Oficines del SOC, agències de col.locació, etc), consten de dues etapes. Una primera etapa, que proporciona informació i orientació general, s’estén al llarg de tot l’any. Una segona etapa, que proporciona atenció individualitzada a les persones immerses en processos d’acreditació de competències, té només lloc quan s’obren convocatòries específiques en relació amb determinades especialitats formatives recollides a les bases que regeixen les diferents convocatòries ENS/TSF (ara per ara, recollides a la Resolució ENS/968/2015, de 23 d’abril). Aquesta segona etapa es divideix, així mateix, en dues fases, una primera per a l’assessorament individualitzat de les persones interessades i una segona per a l’avaluació i l’acreditació efectiva de les competències professionals que siguin objecte del procés”.*

Una segona esmena es refereix a l’acord número 5, en el sentit d’ampliar els subsectors que es considera prioritari atendre. Als subsectors del turisme, el comerç, la seguretat i l’atenció a la dependència i a la gent gran, s’hi han d’afegir oficis com ara electricitat, construcció o fusteria.

1. **Confirmació dels subsectors econòmics on es considera prioritari impulsar processos d’acreditació de competències**

S’acorda confirmar els subsectors econòmics on es considera prioritari impulsar processos d’acreditació de competències (del turisme, el comerç, la seguretat i l’atenció a la dependència i a la gent gran) i s’hi afegeixen oficis com ara electricitat, construcció o fusteria.

S’acorda que, des del **Servei Municipal d’Ocupació** (Tarragona Impulsa):

* + Es faci una revisió de la Resolució ENS/968/2015, de 23 d’abril, per tal d’examinar sobre la base de quines especialitats es té previst obrir convocatòries d’acreditació de competències.
	+ Es porti una proposta a la Comissió 3 relativa als sectors i subsectors –d’entre els previstos per la Resolució ENS/968/2015, de 23 d’abril– en relació amb els quals es considera prioritari reclamar convocatòries TSF/ENSE.
	+ Es porti una proposta a la Comissió 3 relativa als sectors i subsectors que, no havent estat recollits per la Resolució ENS/968/2015, de 23 d’abril, es considera prioritari que puguin ser inclosos en properes revisions de les bases sobre les quals es té previst obrir convocatòries.
1. **Presentar i valorar la documentació que ha de ser aportada pel SOC i pel SEPE, tal i com es va acordar a la reunió anterior.**

Per part del SOC (CIFO) s’aporta la Resolució ENS/968/2015, de 23 d’abril, per la qual s’aproven les bases que regeixen la convocatòria del procediment d’avaluació i acreditació de les competències professionals adquirides a través de l’experiència laboral o de vies no formals de formació per a l’any 2015, per tal de tenir presents les especialitats formatives sobre la base de les quals es té previst obrir processos d’acreditació de competències. Es constata que les convocatòries de què es té constància han estat escasses i es refereixen només als àmbits de la dependència i la igualtat.

S’acorda que, des del **Servei Municipal d’Ocupació** (Tarragona Impulsa):

* + Es farà una revisió de les convocatòries que han tingut lloc fins al moment per tal de confirmar l’exploració inicial feta a la reunió.
	+ Es farà una revisió dels convenis entre l’administració pública de la generalitat i les organitzacions empresarials per a la posada en marxa de processos específics d’acreditació de competències.
	+ Es farà un recull de les fitxes de Certificat de Professionalitat d’aquelles especialitats formatives que puguin tenir un especial interès per al territori, dins dels sectors/àmbits del turisme, el comerç, la seguretat i l’atenció a la dependència i a la gent gran i oficis com ara electricitat, construcció o fusteria.
	+ Es cercarà la relació de centres on s’ubiquen les persones acreditades per informar, orientar i assessorar en relació amb els processos d’avaluació i acreditació de competències.
1. **Definir noves propostes de treball, tenint present la documentació aportada a la reunió.**

S’acorda que, des del **Servei Municipal d’Ocupació** (Tarragona Impulsa):

* + Es portarà una proposta de redactat de declaració del Consell Municipal de la Formació Professional i l’Ocupació de Tarragona (CMFPOT) reclamant a l’administració púbica de la Generalitat
		- 1. La convocatòria de processos d’avaluació i acreditació de competències en àmbits i especialitats formatives que, d’entre les recollides a la Resolució ENS/968/2015, de 23 d’abril puguin ser d’especial interès per al territori.
			2. La incorporació de noves especialitats formatives, addicionals a les recollides per la Resolució ENS/968/2015, de 23 d’abril, que puguin ser d’especial interès per al territori, a les bases que regeixen la convocatòria del procediment d’avaluació i acreditació de competències.

S’acorda que, des del **Servei d’Ocupació de Catalunya** (CIFO):

* + Es faran les gestions oportunes amb la Direcció General de Relacions Laborals i Qualitat en el Treball de la Generalitat de Catalunya per tal d’obtenir informació sobre els convenis amb empreses per a l’avaluació i l’acreditació de competències que hagin tingut lloc fins al moment.

No caldrà. La informació està ubicada en línia al web de l’ICQP. La recull i l’aporta el Servei Municipal d’Ocupació (Tarragona Impulsa)

1. **Valorar, a partir del llistat de membres del CMFPOT, quins agents són més necessaris o rellevants per treballar l’objectiu “A” i han de ser cridats a la participació.**

Es considera que l’incentiu principal per ampliar l’espai de participació obert per la Comissió 3 serà la feina feta. En coherència, s’acorda que els agents la participació dels quals es troba a faltar en la comissió, siguin cridats a incorporar-s’hi a partir de les properes reunions de la Comissió Permanent (prevista per al 26 de gener) i del Plenari (prevista per a la primera quinzena de febrer).

1. **S’acorda la convocatòria de la propera reunió per al dia 18 de gener de 2017 a les 9.30 a IMET (Sala del Consell Rector).** S’hi aportarà la documentació acordada a la reunió del dia 16 de desembre de 2016 i hagi estat treballada fins al moment de la reunió.